**KAPOSVÁR MEGYEI JOGÚ VÁROS**

# JEGYZŐJE

1. változat

## ELŐTERJESZTÉS

**a személyes gondoskodást nyújtó gyermekvédelmi és szociális ellátásokról szóló**

**13/2000. (III. 17.) önkormányzati rendelet módosításáról**

A szolgáltatást nyújtó intézmény fenntartójának minden évben meg kell állapítania a szociális és gyermekjóléti ellátások intézményi térítési díját, amely az alapját képezi az ellátott által ténylegesen fizetendő, az ellátott jövedelmi helyzetét is figyelembe vevő személyi térítési díjnak.

A személyes gondoskodást nyújtó *szociális ellátásokért* fizetendő térítési díjak megállapításának szabályait a szociális igazgatásról és szociális ellátásokról szóló 1993. évi III. törvény (továbbiakban: Szt.), a személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet, valamint a személyes gondoskodást nyújtó gyermekvédelmi és szociális ellátásokról szóló 13/2000. (III. 17.) önkormányzati rendelet (továbbiakban: ÖR.) tartalmazza. A térítési díj megállapításának szabályaiban 2017. évre vonatkozóan változás nem történt; az intézményi térítési díj továbbra is a szolgáltatási önköltség összege.

A *szociális ellátásért* fizetendő intézményi térítési díjakat 2015. évtől kizárólag az önköltségi adatok figyelembe vételével kell megállapítani, vagyis az intézményi térítési díj legnagyobb mértéke a szolgáltatási önköltség összegével egyenlő. E rendelkezés egyrészt a fenntartók számára rugalmasabb térítési díj megállapítást tesz lehetővé, másrészt hangsúlyosabbá teszi az öngondoskodás elvének érvényesülését azok esetében, akik jövedelmi és vagyoni helyzetük alapján erre képesek.

A *gyermekjóléti ellátások* esetében a térítési díjak számításának módját a gyermekek védelméről és a gyámügyi igazgatásról szóló többször módosított 1997. évi XXXI. törvény, valamint a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet, valamint az ÖR. határozza meg. A térítési díj megállapításának szabályaiban 2017. évre vonatkozóan változás nem történt. Az intézményi térítési díj továbbra is a szolgáltatási önköltség és az állami támogatás különbözeteként meghatározott összeg.

A *gyermekjóléti ellátások* esetén továbbra is szükséges kivonni az önköltségből a kapott központi támogatás összegét, mely esetünkben a bölcsődei gondozásért megállapított intézményi térítési díjat érinti.

**2017. évi változások**

2017. január 1-jétől a Kaposvár- Sántos Szociális és Gyermekjóléti Intézményfenntartó *Társulás által fenntartott intézményünk egyes feladatai* (bölcsődei ellátás, valamint családsegítő és gyermekjóléti központ feladata) *átkerültek a Kaposvári Humánszolgáltatási Gondnoksághoz* (a továbbiakban: GESZ). Ezzel együtt a Társulás által fenntartott intézmény elnevezése Kaposvári Szociális Központra változott, mely kizárólag szociális ellátásokat nyújt. Intézményegységei a Szociális Gondozási Központ és a Liget Időskorúak Otthona.

Fontos változás, hogy a fenntartó *a szociális ellátásoknál nem állapíthat meg csökkentett összegű intézményi térítési díjat,* így az intézményi térítési díj az önköltség összege. A személyi térítési díjaknál azonban maghatározhatunk összegszerű ”plafont”, figyelembe véve az Szt.-ben rögzített maximum %-os összegeit. Gyermekjóléti ellátások esetén továbbra is csökkenthető a számított intézményi térítési díj.

**Az intézményi térítési díjak meghatározása**

Az intézményi térítési díjakat a GESZ gazdasági munkatársai által megadott 2016. évi önköltségi tényadatokkal és 2017. évre tervezett adatokkal számoltuk. A szolgáltatási önköltség számításánál a ráfordítások teljes körét figyelembe vették. A közös költségelemeket a szolgáltatásonkénti közvetlen költségek arányában már a könyvelés során megosztották. Az intézményi térítési díj megállapításánál az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ában előírt kerekítés szabályait alkalmaztuk. A részletes adatok és számítások a GESZ könyvelési adatbázisában megtekinthetők.

**A személyi térítési díjak meghatározása**

A személyi térítési díj Szt.-ben rögzített maximum %-os összegei nem változtak. A személyi térítési díj nem haladhatja meg az igénybe vevő személy rendszeres havi jövedelemének:

30%-át étkeztetés,

25%-át házi segítségnyújtás,

30%-át, ha a házi segítségnyújtás mellett étkezést is biztosítanak,

2%-át jelzőrendszeres házi segítségnyújtás esetében.

Az intézményi ellátásért fizetendő személyi térítési díj nem haladhatja meg az ellátott havi jövedelmének:

15%-át a nappali ellátás,

30%-át a nappali ellátás és étkezés,

80%-át a tartós bentlakásos ellátás esetében.

A jelenleg hatályos önkormányzati rendeletben a *személyi térítési díjak* fenntartói döntés alapján az ellátottak jövedelmi helyzetét is figyelembe véve, az étkeztetés (7-15-30 %), a házi segítségnyújtás (5-15 %), a fogyatékosok háromszori étkeztetése esetében (25 %) a jogszabályi előírásnál kedvezőbb mértékben kerültek megállapításra, amelyet továbbra is indokoltnak tartunk, illetve jelen előterjesztésben javasolunk tovább differenciálni.

Az *időskorúak és a fogyatékosok napközbeni tartózkodásáért* személyi térítési díj megállapítását továbbra sem javasoljuk. Ennek indoka, hogy a gyakorlati tapasztalatok szerint a szolgáltatások tényleges igénybevétele kedvezőbb állami támogatást jelent a tartózkodásért fizetendő személyi térítési díj bevételnél, mert amennyiben a nappali tartózkodásért térítési díjat állapítunk meg, az igénybevétel lecsökken.

2014. évben nem történt díjemelés, 2015. évben a térítési díjak egységesen 5 %-os emelését fogadta el a Közgyűlés. A 2016. évi intézményi térítési díj megállapításánál ellátásonként eltérő (többségében +10 Ft) térítési díj emelésre tettünk javaslatot a jogszabályi változások, az önköltségi adatok függvényében, valamint figyelembe véve azt, hogy az ellátottak számára is elfogadható rendszert és megfizethető szolgáltatásokat biztosítsunk, hiszen ezen ellátásoknál a legelesettebb igénybe vevői kör jelenik meg. 2017-ben ugyanezen elveket figyelembe véve javasoljuk a térítési díjak megállapítását.

A *Liget Időskorúak Otthona* esetében *az egyszeri* *belépési hozzájárulást javasoljuk megváltoztatni* akként, hogy az A és B épületben található 1 ágyas szobákban történő elhelyezés, valamint házaspárok 2 ágyas szobában történő együttes elhelyezése esetén összesen 400.000 Ft-ban, a 2 és több ágyas szobákban történő elhelyezés esetében 200.000 Ft-ban állapítsuk meg a belépési hozzájárulás összegét. Jelenleg a hozzájárulás mértéke épületenként van meghatározva: az A épületben 200.000 Ft, a B épületben 400.000 Ft. Javasoljuk a jelenlegi rendszert megváltoztatni azért, mert a „B” épületben a jelenlegi magasabb bekerülési költség egy emelt szintű ellátást feltételez, de a napi gondozási, ápolási feladatok mindkét épületben azonosak, így a differenciálásnál inkább a szobák férőhely száma alapján javasoljuk meghatározni.

**SZOCIÁLIS SZOLGÁLTATÁSOK**

**1. Szociális étkeztetés**

**Intézményi térítési díj**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 2016. évi önköltség (Ft) | 2016. évi mutatószám (adag) | 2016. évi önköltség/nap (Ft) | 2017. évre becsült önköltség | 2017. évre tervezett mutatószám | 2017. évi önktsg/nap (Ft) | **2017. évi int. tér. díj/nap (Ft)** | **2017. évre javasolt személyi térítési díj** | *Tájékoztatásul* a jelenlegi. tér. díj |
| 151.381.097 | 193.785 | 781 | 155.922.530 | 195.780 | 796 | **796** | **310** | 300 |

**Személyi térítési díj**

Legfeljebb az ellátott jövedelmének 30%-a lehet, melyet jövedelem kategóriánként eltérő %-os összegben javasolunk továbbra is megbontani.

|  |  |  |  |  |
| --- | --- | --- | --- | --- |
| Ha a **havi jövedelem** | **2017. évre javasolt személyi térítési díj maximum** | **Fizetendő térítési díj a jövedelem %-ában** | **Az ellátottak által fizetett térítési díj** | **Az érintettek száma**  **fő** |
| 0-42.750 Ft | 310 | 7% | 0-3.000 Ft/hó közt fizet | 388 |
| 42.751- 85.500 Ft | 310 | 15% | 6.410-11.810 Ft/hó közt fizet | 166 |
| 85.500 Ft felett | 310 | 30% | 11.810 Ft/hó fizet | 198 |

*(Az ellátottak által fizetett összeg 30 napos igénybevétellel került kiszámításra.)*

A javaslat alapján a 2017. évben térítési díjemelésben érintettek száma 243 fő. A növekedés mértéke 5 és 15 Ft/nap közötti összeg, 150 és 450 Ft/hó közötti összeg. A várható térítési díj *bevétel növekedés 107.700 Ft/hó*, 2017. *évre* (8 hónappal számolva) *861.600 Ft.*

**2. Az étel házhoz szállítása**

**Intézményi térítési díj**:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 2016. évi önköltség (Ft) | 2016. évi mutatószám (adag) | 2016. évi önköltség/nap (Ft) | 2017. évre becsült önköltség | 2017. évre tervezett mutatószám | 2017. évi önktsg/nap (Ft) | **2017. évi int. tér. díj/nap (Ft) bruttó** | **2017. évre javasolt személyi térítési díj** | *Tájékoztatásul* a jelenlegi. tér. díj |
| 2.238.665 | 38.879 | 58 | 2.262.825 | 39.000 | 58 | **58** | **58** | 60 |

2017. évben az étel házhozszállítását érintően díjemeléssel nem kell számolniuk az ellátást igénylőknek, mert a számított önköltség összegénél magasabb mértékű intézményi térítési díj nem állapítható meg.

**3. Házi segítségnyújtás: szociális segítés és személyi gondozás**

A kétféle tevékenység 2017. évi becsült önköltségét a mutatószámok alapján igényelt normatíva arányában osztottuk meg.

**Intézményi térítési díj szociális segítés**:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 2016. évi teljes önköltség (Ft) | 2016. évi mutatószám (elszámolt normatíva alapján) | 2016. évi önktsg/óra (Ft) | 2017. évre becsült önköltség | 2017. évre tervezett mutatószám | 2016. évi önktsg/óra (Ft) | 2017. évi int. tér. díj/óra (Ft) | **2017. évi javasolt személyi. tér. díj/óra (Ft)** | *Tájékoztatásul a jelenlegi tér. díj* |
| 46.233.600 | 24.672 | 1.874 | 715.884 | 371 | 1.930 | 1.930 | **720** | 700 |

**Intézményi térítési díj személyi gondozás:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 2016. évi teljes önköltség (Ft) | 2016. évi mutatószám (elszámolt normatíva alapján) | 2016. évi önktsg/óra (Ft) | 2017. évre becsült önköltség | 2017. évre tervezett mutatószám | 2016. évi önktsg/óra (Ft) | 2017. évi int. tér. díj/óra (Ft) | **2017. évi javasolt személyi. tér. díj/óra (Ft)** | *Tájékoztatásul a jelenlegi tér. díj* |
| 46.233.600 | 24.672 | 1.874 | 46.904.724 | 24.325 | 1.928 | 1.928 | **720** | 700 |

**Személyi térítési díj szociális segítés és személyi gondozás**

|  |  |  |  |  |
| --- | --- | --- | --- | --- |
| Ha a havi jövedelem | **2017. évre javasolt személyi térítési díj maximum** | Fizetendő térítési díj a jövedelem %-ában | Az ellátott által fizetendő térítési díj | Az érintettek száma |
| ÖNYM 0-300%-ig (0-85.500 Ft) | 720 | 5% | 1. 4.275/hó | 20 |
| ÖNYM 300-%-a felett  (85.500 Ft felett) | 720 | 15% | 5.760/hó | 90 |

*(Az ellátottak által fizetendő térítési díj havi 8 órás igénybevétellel került kiszámításra.)*

2015-ig a házi segítségnyújtásban a házon kívüli tevékenységekért (gyógyszer felíratás és kiváltás, orvoshoz kísérés, bevásárlás) nem kellett térítési díjat megállapítanunk. 2016. évtől a házi segítségnyújtásban 2 tevékenységet (szociális segítés és személyi gondozás) határoz meg a jogszabály, melyekre külön térítési díjat szükséges meghatározni.

A házi segítségnyújtás intézményi térítési díja 1.930/1.928 Ft/óra, a személyi térítési díjat javasoljuk *720 Ft-ra csökkenteni*.

Az ellátottak által jelenleg fizetendő legmagasabb összeg 700 Ft, a 720 Ft-ra történő emelés 23 főt érint, akiknek a jövedelme 141.735 -261.446 Ft közt van, számukra az emelés 10-20 Ft/óra, 80-160 Ft/hó emelkedést jelent.

A 2017. évre becsült *térítési díj bevétel növekmény* havonta 3.560 Ft, e rendelet hatályba lépését követően, azaz 8 hónappal számolva pedig 28.480 Ft**.**

**3. Jelzőrendszeres házi segítségnyújtás**

**Intézményi térítési díj**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | 2016. évi önköltség (Ft) | 2016. évi mutatószám (gond. nap) | 2016. évi önktsg/nap (Ft) | 2017. évre becsült önköltség | 2017. évre tervezett mutatószám | 2017. évi önktsg/nap (Ft) | **2017. évi int. tér. díj/nap (Ft)** | **2017. évi javasolt személyi. tér.díj/nap (Ft)** | *Tájékoztatásul a jelenlegi int.tér. díj (Ft)* |
| szoc. rászorult | 5.682.679 | 48.720 | 117 | 5.853.159 | 53.655 | 109 | **109** | **50** | 45 |
| szoc. nem rászorult | 5.682.679 | 48.720 | 117 | 5.853.159 | 53.655 | 109 | **109** | **109** | 65 |

A jelenlegi 45 Ft térítési díjat javasoljuk májustól 50 Ft-ban megállapítani. Az ellátottakat érintő díjemelkedés összegét a személyi térítési díjnál jelenítettük meg.

**Személyi térítési díj javaslat**

|  |  |  |  |
| --- | --- | --- | --- |
| Ha a havi jövedelem: | Fizetendő térítési díj jövedelem %-ában | Az ellátott által fizetett térítési díj | Az érintettek száma  (fő) |
| szoc. rászorultak minden jövedelem esetén | 2 % | 0-1.500 Ft/hó közt fizet | 145 |
| szoc. nem rászorultak minden jövedelem esetén |  | 3.270 Ft fizet | 0 fő |

*(Az ellátottak által fizetett összeg 30 napos igénybevétellel került kiszámításra.)*

A javaslat alapján a 2017. évben térítési díj emelkedésben érintettek száma 145 fő, a növekedés mértéke 150 Ft/hó összeg. A várható térítési díj bevétel növekedés 21.750 Ft/hó, 2017. évre (8 hónappal számolva) 174.000 Ft/év.

**4. Időskorúak nappali ellátása**

**Intézményi térítési díj**

1. **Nappali tartózkodás**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 2016. évi önköltség (Ft) | 2016. évi mutatószám (adag) | 2016. évi önktsg/nap (Ft) | 2017. évre becsült önköltség | 2017. évre tervezett mutatószám | 2017. évi önktsg/nap (Ft) | **2017. évi int. térítési díj** | **2017. évi javasolt személyi tér. díj/nap (Ft)** | *Tájékoztatásul a jelenleg iint. tér. díj* |
| 38.494.292 | 37.470 | 1.027 | 39.649.124 | 37.650 | 1.053 | **1.053** | **0** | 0 |

2013. évben a nappali ellátásért térítési díjat állapítottunk meg, ez azonban az igénybevétel csökkenését eredményezte. Térítési díj nélkül jelentősen többen, több alkalommal veszik igénybe az ellátást, a tényleges jelenlét alapján igénybe vehető állami támogatás mértéke nagyobb a korábbi térítési díj bevételnél. A fentiekre való tekintettel továbbra is *0 forintban javasoljuk megállapítani a tartózkodásért fizetendő térítési díjat.*

1. **Étkeztetés idősek nappali ellátása keretében**

A nappali ellátás keretében az étkeztetést igénybe vevők a szociális étkeztetés szabályai szerint fizetik meg a térítési díjat. Az ellátás adatai az étkeztetés összesített kimutatásában szerepelnek.

**5. Fogyatékosok nappali ellátása**

1. **Nappali tartózkodás**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 2016. évi önköltség (Ft) | 2016. évi mutatószám (adag) | 2016. évi önktsg/nap (Ft) | 2017. évre becsült önköltség | 2017. évre tervezett mutatószám | 2017. évi önktsg/nap (Ft) | **2017. évi int. tér. díj/nap (Ft)** | **2017. évi javasolt személyi tér. díj/nap (Ft)** | *Tájékoztatásul a jelenlegi tér. díj* |
| 24.769.342 | 7.335 | 3.377 | 25.512.422 | 7.530 | 3.388 | **3.388** | **0** | 0 |

2013. évben a nappali tartózkodás számított intézményi térítési díja 1.350 Ft/nap volt, a fizetendő személyi térítési díj pedig jövedelemtől függően 25-50 Ft/nap, 2013. április 30-ig. 2013. május 1-től már az intézményi térítési díj 0 Ft-ban került megállapításra. Tekintettel arra, hogy ezen ellátás esetében - akárcsak az idősek klubjai esetében - jelentősen többen, több alkalommal veszik igénybe az ellátást, ha ingyenesen biztosítjuk, mely a tényleges igénybevétel alapján igénybe vehető állami támogatás mértékének növekedését is jelenti, továbbra is *0 forintban javasoljuk megállapítani a tartózkodásért fizetendő térítési díjat.*

1. **Étkeztetés (háromszori)**

|  |  |  |
| --- | --- | --- |
| 2016. évi teljes önköltség | 9.365.729 | Ft |
| 2016. évi mutatószám (teljesített normatíva alapján) | 7.001 | adag |
| egy adagra eső 2016. évi szolgáltatási önköltség | 1.338 | Ft/adag |
| **2017. évre** **megállapítható önköltség/intézményi térítési díj** | nettó 1.359  bruttó 1.726 | Ft/adag |
| **JAVASOLT személyi térítési díj** | **bruttó 1.080**  **nettó 850** | **Ft/adag**  **Ft/adag** |
| *Tájékoztatásul* 2016. évi intézményi térítési díj | bruttó 1 067  nettó 840 | Ft/adag |
| Változás mértéke | bruttó +13  nettó +10 | Ft/adag  Ft/adag |

Az intézményben jelenleg ellátottak közül senkit nem érint a javasolt emelés olyan alacsony saját jövedelemmel rendelkeznek (20.300-119.028 Ft közti jövedelműek) az ellátottak. Magasabb térítési díj érvényesítésére abban az esetben lesz lehetőségünk, ha magasabb jövedelemmel kerül be valaki az intézménybe.

**Személyi térítési díj:**

|  |  |  |  |
| --- | --- | --- | --- |
| Ha a havi jövedelem | Fizetendő térítési díj jövedelem %-ában | Az ellátottak által fizetett térítési díj Ft/hó | Az érintettek száma  fő |
| Minden jövedelem esetén | 25% | 3.740-21.780 Ft/hó közt fizet | 34 |

*(Az ellátottak által fizetett összeg 20 napos igénybevétellel került kiszámításra.)*

**6. Idősek otthona**

**Intézményi térítési díj**:

|  |  |  |  |
| --- | --- | --- | --- |
| 2016. évi teljes önköltség súlyozott (gondozási napok) megosztással  átlagos ápolást igénylők  demens ellátottak  összesen | 103.825.739  64.949.724  168.775.463 | Ft  Ft  Ft |  |
| 2016. évi mutatószám (teljesítés alapján)  átlagos ápolást igénylők  demens ellátottak  összesen | 17487  4.400  21.887 | nap  nap  nap |  |
| egy napra eső szolgáltatási önköltség  átlagos ápolást igénylők  demens ellátottak | 5.937  14.761 | Ft/nap  Ft/nap |  |
| 2017. évi tervezett önköltség súlyozott (gondozási napok) megosztással  átlagos ápolást igénylők  demens ellátottak  összesen | 106.940.511  66.898.216  173.838.727 | Ft  Ft  Ft |  |
| 2017. évre megállapítható önköltség/intézményi térítési díj maximuma  átlagos ápolást igénylők  demens ellátottak | 6.104  15.274 | Ft/nap  Ft/nap | 183.120 Ft/hó  458.220 Ft/hó |
| **JAVASOLT személyi térítési díj**  **átlagos ápolást igénylők**  **demens ellátottak** | **3.250**  **3.250** | **Ft/nap**  **Ft/nap** | **97.500 Ft/hó**  **97.500 Ft/hó** |
| *Tájékoztatásul* 2016. évi számított intézményi térítési díj  átlagos ápolást igénylők  demens ellátottak  megállapított  átlagos ápolást igénylők  demens ellátottak | 6.368  7.642  3.100  3.100 | Ft/nap  Ft/nap  Ft/nap  Ft/nap | 191.040 Ft/hó  229.260Ft/hó  93.000 Ft/hó  93.000 Ft/hó |
| Változás mértéke  a jelenlegi térítési díjhoz  átlagos ápolást igénylők  demens ellátottak | +150  +150 | Ft/nap  Ft/nap | +4.500 Ft/hó  +4.500 Ft/hó |

**Személyi térítési díj**

Az időskorúak otthona ellátás esetében továbbra is bér- és üzemeltetési támogatás illeti meg a fenntartót. A működtetési költségekből levonásra kerül a befolyt térítési díj összege. Az ellátottak által fizetendő térítési díj mértékére egységesen 3.250 Ft/nap összegben teszünk javaslatot, amely a számított díjnál lényegesen alacsonyabb, a jelenleg érvényes térítési díjnál 150 Ft-al több naponta.

A jelenlegi nyugdíjak összegét figyelembe véve az intézményi térítési díjjal azonos mértékű személyi térítési díj megfizetésére a javasolt emelés előtt és után egyaránt 23 fő képes. A javasolt emelés a jelenleg bentlakók közül a 117.425 Ft feletti jövedelem felett jelent ténylegesen magasabb térítési díjat.

A 2017. évre becsült *térítési díj bevétel növekmény* havonta 103.050 Ft, e rendelet hatályba lépését követően, azaz 8 hónappal számolva pedig 824.440 Ft**.**

2015. évtől önkormányzatunk *belépési hozzájárulás bevezetését fogadta el,* melynek összege *jelenleg* a „B” épületben 400.000 Ft, az „A” épületben 200.000 Ft. A hozzájárulás 0 Ft-ban került meghatározásra azon szociálisan rászorult személyek részére, akik a pénzbeli és természetben nyújtott települési támogatásokról szóló 6/2015. (II. 27.) önkormányzati rendelet alapján valamely rendszeres ellátásra szereztek jogosultságot, vagy arra jogosultak lennének. Akik úgy nyilatkoznak, hogy a belépési hozzájárulást nem képesek megfizetni a jegyző felkérésére a Szociális Iroda munkatársai által elvégzett jövedelem vizsgálat és környezettanulmány alapján kiadott véleményben foglaltak szerint mentesülhetnek a megfizetés alól, ezzel 2015. óta 4 fő élt.

Mivel a két épületben a körülmények ugyanolyan színvonalon biztosítva kell, hogy legyenek, a *belépési hozzájárulás mértékét javasoljuk módosítani szobák férőhely száma alapján: A és B épületben 1 ágyas szoba 400.000 Ft, 2 és többágyas szoba 200.000 Ft összegben.*

**Összesített térítési díj bevétel növekmények**

A javasolt módosítások alapján *összesített térítési díj bevétel növekmények* alakulását az alábbi táblázatban mutatjuk be:

|  |  |
| --- | --- |
| **Ellátás típusa** | **Térítési díj bevétel növekmény 8 hónappal számolva (Ft)** |
| **Étkeztetés** | 861.600 |
| **Házhozszállítás** | 0 |
| **Házi segítségnyújtás** | 28.480 |
| **Jelzőrendszeres házi segítségnyújtás** | 174.000 |
| **Időskorúak nappali ellátása** | 0 |
| **Fogyatékosok nappali ellátása** | 0 |
| **Fogyatékosok háromszori étkezése** | 0 |
| **Idősek otthona** | 824.440 |
| **ÖSSZESEN:** | **1.888.520** |

**GYERMEKJÓLÉTI ELLÁTÁSOK**

1. **Bölcsődei ellátás**

**Bölcsődei étkeztetés**

A **bölcsődei étkeztetés**ért fizetendő intézményi térítési díj 2015. -től kezdődően 352 + ÁFA Ft/nap összegű, a gyermekétkeztetés nyersanyagnorma változásából következően.

Mivel a mindenkori intézményi térítési díj az élelmezési nyersanyagnorma összegével megegyező, azzal összefüggésben évente felülvizsgáljuk - 2016. és 2017. évben nem változott. Jelenleg ennek módosítása nem aktuális.

**Bölcsődei gondozás**

|  |  |  |
| --- | --- | --- |
| 2016. évi teljes önköltség | 173.267.399 | Ft |
| 2016. évi mutatószám (teljesített normatíva alapján) | 54.307 | nap |
| 2016. évi önköltség/nap | 3.191 | Ft/nap |
| 2016. évi állami támogatás/ nap | 2.088 | Ft/nap |
| 2016 évi egy napra eső számított intézményi térítési díj  (önköltség-állami támogatás) | 1.103 | Ft/nap |
| **2017**. évre tervezett önköltség | 178.465.421 | Ft |
| 2017. évi terv mutatószám | 54.510 | nap |
| 2017. évi terv önköltség/nap | 3.274 | Ft/nap |
| 2017. évi állami támogatás/nap | 2.331 | Ft/nap |
| 2017. évi számított intézményi térítési díj/nap (önköltség- állami támogatás) | **943** | **Ft/nap** |
| **JAVASOLT térítési díj** | **250** | **Ft/nap** |
| *Tájékoztatásul* 2016. évi gondozási díj  számított  csökkentett | 921  210 | Ft/nap  Ft/nap |
| *Változás mértéke*  számított  csökkentett | +22  +40 | Ft/nap  Ft/nap |

2016. január 1-jétől új, normatív kedvezmény kategóriák bevezetésével jelentősen bővült az ingyenes ellátásban részesülő gyermekek köre, akik gondozási díjat nem fizetnek; a rendszeres gyermekvédelmi kedvezményben részesülő gyermek,a tartósan beteg vagy fogyatékos gyermek,a három- vagy többgyermekes család gyermekének,az átmeneti gondozásban lévő, az ideiglenes hatállyal nevelőszülőnél vagy gyermekotthonban elhelyezett, a nevelésbe vett gyermek,a védelembe vett gyermek gondozását térítésmentesen kell biztosítanunk. Jelenleg a normatív kedvezményben nem részesülő gyermekek esetében, ha a családban az egy főre jutó jövedelem a mindenkori öregségi nyugdíjminimum

a ) 130 %-a felett, de 150 %-a alatt van, 100 %,

b ) 150 %-át eléri, vagy e felett, de 200 %-a alatt van, 75 %,

c ) 200 %-át eléri, vagy e felett, de 250 %-a alatt van, 50 %,

d ) 250 %-át eléri, vagy e felett, de 300 %-a alatt van, 25 %

térítési díj kedvezményt biztosítunk a gondozási díjból.

*E rendszer helyett javasoljuk a következő bevezetését:*

a ) 130 %-át eléri, vagy e felett, de 200 %-a alatt van, 75 %,

b ) 200 %-át eléri, vagy e felett, de 300 %-a alatt van, 25 %

térítési díj kedvezményt biztosítani a gondozási díjból, hiszen fenti kedvezményrendszer az ellátás ingyenességének kiterjesztése miatt okafogyottá vált.

Javasoljuk továbbá 210 Ft/nap helyett 250 Ft/nap összegben megállapítani a gondozási díjat, ezzel a szülők havonta legfeljebb 5.000 Ft-ot fizetnek a gondozásért, ami havi 800 Ft emelkedést jelent számukra, amennyiben minden nap jelen van a gyermekük. A leg- rászorultabbak, vagyis ahol a családban az 1 főre eső jövedelem maximum 75.000 Ft, ott havonta legfeljebb 1.250 Ft-ot fizetnek a gondozásért.

1. **Helyettes szülői ellátás**

A szolgáltatás évek óta alacsony kihasználtsággal működik. 2014-2016. évben nem vették igénybe az ellátást. Általában szociális, illetve életvezetési krízishelyzet indokolja az ellátás igénybevételét, amely csak a jelentősen csökkentett mértékű térítési díj megfizetését teszi lehetővé. *Továbbra is 290 Ft/nap összegben javasoljuk megállapítani* az intézményi térítési díjat, a szülők által fizetendő személyi térítési díj, jövedelemtől függő sávos kedvezményei változatlan hagyása mellett.

1. **Időszakos gyermek felügyelet**

Amennyiben a bölcsőde alapfeladatát nem veszélyezteti, a térítési díj ellenében külön szolgáltatásként időszakos gyermekfelügyeletet nyújthat gyermek számára a szülő (gondozó) által igényelt alkalommal és időtartamban, az e célra kialakított csoportban vagy a normál bölcsődei csoport üres férőhelyein. A korábbi években az ehhez szükséges feltételek rendelkezésre álltak. 2014-2016 évben a személyi feltételek csak az alapfeladatok nyújtásához voltak elégségesek, ezért átmenetileg szünetel e tevékenység. A feltételek kedvező változása esetén azonban az intézmény ismét nyújthatja ezt a külön szolgáltatást, ezért a jelenleg érvényes *400 Ft/óra térítési díj szerepeltetését* a helyi rendeletben változatlan mértékben indokoltnak tartjuk.

A rendeletben a szervezeti keretekből és a jogszabályokból következő technikai változásokat is átvezettük.

Kérem a Tisztelt Közgyűlést, hogy a rendelet módosítását támogassa.

**Kaposvár, 2017. április 7.**

**dr. Csillag Gábor**

**jegyző**

Kaposvár Megyei Jogú Város Önkormányzatának

**……/2017. (…..)**

**önkormányzati rendelete**

**a személyes gondoskodást nyújtó gyermekvédelmi és szociális ellátásokról szóló**

**13/2000. (III. 17.) önkormányzati rendelet módosításáról**

Kaposvár Megyei Jogú Város Közgyűlése a szociális igazgatásról és a szociális ellátásokról szóló 1993. évi III. törvény 92. §-ában, valamint a gyermekek védelméről és a gyámügyi igazgatásról szóló 1997. évi XXXI. törvény 29. §-ában kapott felhatalmazás alapján a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva következőket rendeli el:

1. §

A Kaposvár Megyei Jogú Város Önkormányzatának a személyes gondoskodást nyújtó gyermekvédelmi és szociális ellátásokról szóló 13/2000. (III. 17.) önkormányzati rendelete (továbbiakban: R.) 4. § (2). bek. a) pontja helyébe a következő rendelkezés lép:

„a.) az (1) bekezdés a) pontjában meghatározott ellátásokat a **Családsegítő**- és Gyermekjóléti Központ”

1. §

A R. 5. § helyébe a következő rendelkezés lép:

„ 5. §

A **Családsegítő**- **és Gyermekjóléti Központ** szervezési, szolgáltatási, és gondozási feladatokat lát el, a   
Gyvt-ben meghatározottak alapján, együttműködve a gyermekvédelemmel foglalkozó más intézményekkel, szervezetekkel és személyekkel.”

1. §

A R. 6. §. (2) bek. helyébe a következő rendelkezés lép:

„

(2) Az önkormányzat a családban nevelkedő 3 éven aluli gyermekek napközbeni ellátására szakszerű gondozására és nevelésére a **Kaposvári Humánszolgáltatási Gondnokság** keretében bölcsődéket működtet. „

1. §

A R. 7. §-a kiegészül a következő, (4) bekezdéssel:

„**(4) A bölcsőde a Kaposváron élő hármas-vagy többes ikrek gondozásának segítése céljából a szülő kérésére kiegészítő szolgáltatásként térítésmentesen gondozót biztosíthat a gyermekek 2 éves koráig, legfeljebb napi 7 órában. A kiegészítő szolgáltatás biztosítása a bölcsődei ellátás teljesítését nem veszélyeztetheti.** „

1. §

A R. 8. §. (1) bekezdésében a „Család és Gyermekjóléti Központ” szöveg helyébe„**Családsegítő- és Gyermekjóléti Központ”** szöveg lép.

1. §

A R. 10. § (1) bek. a) pontja helyébe a következő rendelkezés lép:

*A szociális ellátások közül az önkormányzat:*

„a) **az étkeztetést, házi segítségnyújtást, jelzőrendszeres házi segítségnyújtást, idősek nappali ellátását, a fogyatékosok nappali ellátását, a szenvedélybetegek közösségi ellátását, a pszichiátriai betegek közösségi ellátását, az idősek, demensek ápolást-gondozást nyújtó ellátását a Kaposvári Szociális Központ intézmény működtetésével, a családsegítést a Kaposvári Humánszolgáltatási Gondnokság működtetésével** „

*látja el.*

1. §

A R. 12/A. § (1)-(3) bek. helyébe a következő rendelkezés lép:

„

1. **A belépési hozzájárulás mértéke az „A” és „B” épületben található 1 ágyas szobában történő elhelyezés, valamint házaspárok 2 ágyas szobában történő együttes elhelyezése esetén összesen 400.000 Ft.**
2. **A belépési hozzájárulás mértéke az „A” és „B” épületben található 2 és többágyas szobákban történő elhelyezés esetén összesen 200.000 Ft.**
3. Amennyiben az ellátott egészségi, mentális állapotában bekövetkező változás okán szakmailag **indokolt az egyágyas szobából többágyas szobába történő áthelyezés**, a belépési hozzájárulások közötti különbözet időarányos részét kérelemre vissza kell téríteni.”
4. §

A R. 13/A. § helyébe a következő rendelkezés lép:

„ 13/A. § A jogosultak érdekvédelme

A **Kaposvári Szociális Központ** Liget Időskorúak Otthona szervezeti egységében érdekképviseleti fórumot kell létrehozni. Az érdekképviseleti fórum megalakításának és működésének részletes szabályait a külön jogszabályban[[1]](#footnote-1) foglaltak alapján a házirend tartalmazza.”

1. §

A R. 13/B. § (4) bek. c) pontja helyébe a következő rendelkezés lép:

„c) a **Kaposvári Humánszolgáltatási Gondnokság Családsegítő- és Gyermekjóléti Központ**”

1. §

A R. 15. § (4) – (5) bek. helyébe a következő rendelkezés lép:

„ (4) A bölcsődei ellátásban az egy napra jutó személyi térítési díjat a **Kaposvári Humánszolgáltatási Gondnokság** Bölcsődei Központ szakmai vezetője állapítja meg a rendelet 1. mellékletében az étkeztetés intézményi térítési díjának és a gondozás csökkentett intézményi térítési díjának összege, valamint a Gyvt. szerinti kedvezmények és a (5) bekezdésben biztosított önkormányzati kedvezmények figyelembe vételével. A havi személyi térítési díj az étkeztetésre és a gondozásra kiszámított egy napra jutó személyi térítési díj szorozva az ellátott által igénybe vett étkezések, illetve gondozási napok számával.

(5) Az önkormányzat a bölcsődei ellátást teljes körűen igénybe vevő, normatív kedvezményben nem részesülő gyermekek esetében, ha a családban az egy főre jutó jövedelem a mindenkori öregségi nyugdíjminimum

**a ) 130 %-át eléri, vagy e felett, de 200 %-a alatt van, 75 %,**

**b ) 200 %-át eléri, vagy e felett, de 300 %-a alatt van, 25 %**

**térítési díj kedvezményt biztosít a gondozási díjból**.”

1. §

A R. 15/A. § (3) bek. helyébe a következő rendelkezés lép:

„ (3) **A 3. melléklet az Szt. alapján számított intézményi térítési díjat tartalmazza. A személyi térítési díj megállapításánál a számított intézményi térítési díjat kell alkalmazni, kivéve, ahol az önkormányzat csökkentett személyi térítési díjat állapított meg**.”

1. §

A R. 1. mellékletének 2. pontja helyébe a következő rendelkezés lép:

**„**

|  |  |  |
| --- | --- | --- |
| **2. Gyermekjóléti intézmények** |  |  |
|  | **Számított**  **intézményi térítési díj**  **Ft/nap** | **Csökkentett**  **intézményi**  **térítési díj**  **Ft/nap** |
| 2.1. Helyettes szülői ellátás | 2010 | 290 |
| 2.2. Bölcsődék |  |  |
| 2.2.1. étkeztetés díja | 352 | - |
|  | **Számított**  **intézményi térítési díj**  **Ft/nap** | **Csökkentett**  **intézményi**  **térítési díj**  **Ft/nap** |
| 2.2.2. gondozás díja | **943** | **250** |

**„**

1. **§**

A R. 3. melléklete helyébe e rendelet 1. melléklete lép.

1. **§**

A R.5. melléklete helyébe e rendelet 2. melléklete lép.

1. **§**

A R. 7. mellékletének 1. pontja helyébe a következő rendelkezés lép:

**1./A Kaposvári Szociális Központ** szervezeti egységei:

**A) Kaposvári Szociális Központ Szociális Gondozási Központ**  Kaposvár, Béke u. 47.

a) étkeztetés

b) házi segítségnyújtás

c) jelzőrendszeres házi segítségnyújtás

**d) szenvedélybetegek közösségi ellátása**

**e) pszichiátriai betegek közösségi ellátása**

f) idősek nappali ellátása

telephelyek:

Kaposvár, Petőfi u. 18.

Kaposvár, Orci u. 1.

Kaposvár, Szigetvári u. 7.

Kaposvár, Vak Bottyán u. 1.

Sántos, Fő u. 112.

g) fogyatékosok nappali ellátása Kaposvár, Rippl R. u. 11.

**B) Kaposvári Szociális Központ**  **Liget Időskorúak Otthona** Kaposvár, Vak Bottyán u.1.

a) időskorúak ápolást, gondozást nyújtó ellátása

b) demens betegek ellátása

**1/B Kaposvári Humánszolgáltatási Gondnokság** szervezeti egységei:

1. **Kaposvári Humánszolgáltatási Gondnokság Családsegítő és Gyermekjóléti Központ** Kaposvár, Honvéd u. 33/A.

a) családsegítés

b) gyermekjóléti szolgáltatás

**c) család- és gyermekjóléti szolgálat**

**d) család- és gyermekjóléti központ**

c) adósságkezelési tanácsadás

**B) Kaposvári Humánszolgáltatási Gondnokság** Bölcsődei KözpontKaposvár,Nemzetőr sor 10.

Telephelyek: Somssich P. u. 10. (Százszorszép bölcsőde)

Búzavirág u. 19. (Búzavirág bölcsőde)

Nemzetőr sor 10. (Tátika bölcsőde)

Szigetvári u. 7. (Pipitér bölcsőde)

Petőfi u. 18. (Tulipános bölcsőde)”

**16. §**

(1) Ez a rendelet 2017. május 1-jén lép hatályba.

**Kaposvár, 2017. április 27.**

**Szita Károly dr. Csillag Gábor**

polgármester jegyző

1. **melléklet  
   a …/2017. (..…) önkormányzati rendelethez**

#### „3. melléklet a 13/2000. (III. 17.) önkormányzati rendelethez

**Szociális intézményi térítési díjak**

(az Áfa-t nem tartalmazza)

|  |  |  |
| --- | --- | --- |
| **Ellátás** | **Számított**  **intézményi térítési díj** | |
| **1. szociális étkeztetés** |  | |
| a.) ebéd | **Ft/adag**  **796** | |
| b.) házhoz szállítás költsége | **Ft/alkalom**  **58** | |
|  |  | |
| **2. /a házi segítségnyújtás szociális segítés** | **Ft/óra** | |
|  | **1.930** | |
| **2./b. házi segítségnyújtás személyi gondozás** | Ft/óra | |
|  | 1.928 | |
| **3. jelzőrendszeres házi segítségnyújtás** | Ft/nap | |
| a.) szociálisan rászorulók részére | **109** | |
| b.) szociálisan nem rászorulók részére | **109** | |
|  |  | |
| **4. idősek nappali ellátása** | Ft/nap/fő | |
| a.) napközbeni tartózkodás | **1.053** | |
| b.) étkeztetés | **796** | |
|  |  | |
| **5. fogyatékosok nappali ellátása** | Ft/nap/fő | |
| a.) napközbeni tartózkodás | **3.388** | |
| b.) háromszori étkezés | **1.359** | |
|  |  | |
| **6. idősek otthona** | **Ft/nap** | **Ft/hó** |
| a.) átlagos ápolást igénylők | **6.104** | **183.120** |
| b.) demens ellátottak | **15.274** | **458.220** |

**„**

1. **melléklet**

**a …/2017. (..…) önkormányzati rendelethez**

**„5. melléklet  
a 13/2000. (III. 17.) önkormányzati rendelethez**

Szociális és gyermekjóléti intézmények által nyújtott szolgáltatások személyi térítési díjainak mértéke (ÁFÁ-t nem tartalmazza)

|  |  |  |  |  |  |  |
| --- | --- | --- | --- | --- | --- | --- |
| **Megnevezés** | **a térítési díj mértéke** | | | | | |
| **1. szociális étkeztetés** | | | | | | |
|  | a)ha az ellátott jövedelme az öregségi nyugdíjminimum 150%-átnem haladja meg, a rendszeres havi jövedelem 7 %-a  b)ha az ellátott jövedelme az öregségi nyugdíjminimum150%-300 %-a között van, a rendszeres havi jövedelem 15 %-a,  c) ha az ellátott jövedelme az öregségi nyugdíjminimum300%-a felett van,  a rendszeres havi jövedelem30 %-a  **de legfeljebb 310 Ft/adag** | | | | | |
| 1. **házhozszállítás** | a)ha az ellátott jövedelme az öregségi nyugdíjminimum 150%-átnem haladja meg , a rendszeres havi jövedelem 7 %-a  b)ha az ellátott jövedelme az öregségi nyugdíjminimum150%-300 %-a között van, a rendszeres havi jövedelem 15 %-a,  c) ha az ellátott jövedelme az öregségi nyugdíjminimum300%-a felett van,  a rendszeres havi jövedelem30 %-a  **de legfeljebb 58 Ft/alkalom** | | | | | |
| **2. házi segítségnyújtás:**  **szociális segítés,**  **személyi gondozás** |  | |  | |  | |
|  | a) ha az ellátott jövedelme az öregségi nyugdíjminimum 300%-átnem haladja meg, a rendszeres havi jövedelem 5 %-a  b) ha az ellátott jövedelme az öregségi nyugdíjminimum 300%-át meghaladja, a rendszeres havi jövedelem 15 %-a  **de legfeljebb 720 Ft/óra** | | | | | |
| **3. jelzőrendszeres házi segítségnyújtás szociálisan rászorulók részére** | | | | | | |
|  | Az ellátott rendszeres havi jövedelemének  **de legfeljebb 50 Ft/nap** | | | | | 2%-a |
| **4. idősek nappali ellátása** | | | | | | |
| szociális étkeztetés | a)ha az ellátott jövedelme az öregségi nyugdíjminimum 150%-átnem haladja meg, a rendszeres havi jövedelem 7 %-a | | | | | |
|  | b)ha az ellátott jövedelme az öregségi nyugdíjminimum150%-300 %-a között van, a rendszeres havi jövedelem 15 %-a, | | | | | |
|  | c) ha az ellátott jövedelme az öregségi nyugdíjminimum300%-a felett van,  a rendszeres havi jövedelem30 %-a  **de** **legfeljebb 310 Ft/adag** | | | | | |
| **5. fogyatékosok nappali ellátása** | | | | | | |
| háromszori étkeztetés | az ellátott rendszeres havi jövedelmének 25 %-a  **de legfeljebb 850 Ft/nap** | | | | | |
| **6. idősek otthona** |  | |  | | |  |
|  | az ellátott rendszeres havi jövedelmének 80%-a  **de legfeljebb 3.250 Ft/nap, 97.500 Ft/hónap** | | | | | |
|  |  | |  | | |  |
| **7. helyettes szülői ellátás (átmeneti gondozás)** | | | | | | | | |
| Ha a család egy főre jutó havi nettó jövedelme | | | Személyi térítési díj | | | | | |
|  | | | Ft/nap | | Ft/hó | | | |
| az öregségi nyugdíjminimum 100 %-a, vagy az alatti, | | | 0 | | 0 | | | |
| az öregségi nyugdíjminimum 100 %-a feletti, de nem haladja meg a 250 %-át, | | | 145 | | 4.350 | | | |
| az öregségi nyugdíjminimum 250 %-a feletti. | | | 289 | | 8.670 | | | |
| **8. időszakos gyermekfelügyelet** | | |  | |  | | | |
|  | | |  | | Ft/óra | | | |
| gyermekfelügyelet díja | | |  | | 400 | | | |

„

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rendelet címe:** | **a személyes gondoskodást nyújtó gyermekvédelmi és szociális ellátásokról szóló**  **13/2000. (III. 17.) önkormányzati rendelet módosításáról** | | | | | | | |
| **Rendelet-tervezet valamennyi jelentős hatása, különösen** | | | | | | | | |
| Társadalmi, gazdasági  hatás: | | Költségvetési hatás: | | Környezeti, egészségügyi  következmények: | | Adminisztratív  terheket befolyásoló hatás: | | Egyéb hatás: |
| *az ellátottak és a fenntartó részéről is elfogadható rendszer* | | *térítési díjak alakulása befolyásolja*  *az intézményi, és az önkormányzati költségvetés bevételeinek és kiadásainak alakulását.* | | *nincs ilyen hatása* | | * *a szolgáltató intézmények részére a térítési díjak felülvizsgálata* | | *-* |
| **A rendelet megalkotása szükséges, mert:**  *A szociális ellátásokról szóló 1993. évi III. törvény 115. § (1) bek. kötelezi a fenntartót* | | | | | | | | |
| **A rendelet megalkotásának elmaradása esetén várható következmények:**  *Jogalkotói mulasztásos törvénysértés* | | | | | | | | |
| **A rendelet alkalmazásához szükséges feltételek:** | | | | | | | | |
| Személyi: *rendelkezésre áll* | | | Szervezeti: *rendelkezésre áll* | | Tárgyi: *biztosított* | | Pénzügyi: *rendelkezésre áll* | |
| *Népjóléti referens, , SzocioNet Egyesített Szociális és Gyermekjóléti Intézményigazgató* | | | *Titkársági Igazgatóság, SzocioNet Egyesített Szociális és Gyermekjóléti Intézmény* | |  | | *Költségvetésben rendelkezésre áll* | |

1. A Szt. 99. §.-a. [↑](#footnote-ref-1)